Vw Golf 7 3 Li Buttons China Manufacturers & Suppliers & Factory
Vw Golf 7 3 Li Buttons - moetsi, fektheri, mofani oa Chaena
(Total 24 Products bakeng sa Vw Golf 7 3 Li Buttons)
Vw Golf 7 3 Li Buttons VW Golf 7 3 Li-Buttons Vw Golf 7 Skoda Vw Golf 7 Mk7 Skoda Golf 7 3 Button Key Remote Key Golf 3 Buttons Series Keybag Vw Golf Mk7 Car Key Cover VW Golf 7 Li-buttons tse 3 tsa marotholi Ekisodo 30 | Beibele Inthaneteng | Phetolelo ya Lefase le Lefsa
30 “O dire aletare, e be lefelo la go fišetša diorelo;+ o e dire ka kota ya moduhlare. 2 E be ya botelele bja moelo wa kubiti* e tee le bophara bja moelo wa kubiti e tee, e lekane ka mahlakoreng ka moka a mane gomme bophagamo bja yona e be meelo ya dikubiti tše pedi. Manaka a yona e be selo setee le yona.+ 3 O e manege ka gauta e sekilego karolong ya yona ya ka godimo, mahlakoreng a yona le manakeng a yona; o e direle morumo wa gauta go e dikologa.+ 4 O e direle le mekgoko e mebedi ya gauta. O e dire ka tlasana ga morumo wa yona, e be ka mahlakoreng a mabedi a yona a go lebana, gore e tle e be ya go tsenya dikota tša go e rwala.+ 5 O dire dikota tšeo ka moduhlare gomme o di manege ka gauta.+ 6 O bee aletare yeo pele ga seširo seo se lego kgauswi ga areka yeo e nago le diphaphathi tša bohlatse,+ pele ga sekhurumelo seo se khurumeditšego Bohlatse,* moo ke tlago go iponagatša go wena.+ 7 “Arone a thuntšhetše+ diorelo tša go nkga bose+ mo go yona. A di thuntšhe mesong e mengwe le e mengwe ge a lokiša mabone.+ 8 Ge Arone a gotetša mabone ao mantšiboa* pele leswiswi le swara, a thuntšhe seorelo. Ke seorelo sa ka mehla pele ga ka, nna Jehofa melokong ka moka ya lena. 9 Le se ke la thuntšhetša seorelo+ se se sa dumelelwago ka molao le ge e le go fiša sebego sa go fišwa goba sebego sa mabele go yona; le se ke la tšhela sebego sa dino go yona. 10 Arone a dire poelano manakeng a yona gatee ka ngwaga.+ Ka a mangwe a madi a sebego sa sebe+ sa poelano a e direle poelano gatee ka ngwaga go iša melokong le melokong. Yona ke e kgethwakgethwa go nna Jehofa.” 11 Jehofa a iša pele a bolela le Moshe a re: 12 “Neng le neng ge o bala bana ba Isiraele,+ yo mongwe le yo mongwe wa bona a nee nna Jehofa topollo ya go lopolla moya wa gagwe ge o ba bala,+ gore go se be le kotlo yeo e ba welago ge o dira seo.+ 13 Mang le mang yo a balwago o tla nea se: seripagare sa shekele* go ya ka mokgwa wa go ela boima bja tšhelete wa lefelong le lekgethwa.+ Digera* tše masomepedi di lekane le shekele. Seripagare sa shekele e be moneelo o neelwago nna Jehofa.+ 14 Yo mongwe le yo mongwe wa bao ba balwago, go tloga ka wa nywaga e masomepedi go ya godimo, a ntšhetše nna Jehofa moneelo.+ 15 Bahumi ba se ke ba ntšha mo gontši gomme badiidi ba se ke ba ntšha wa ka tlase ga seripagare sa shekele,+ e le gore le ntšhetše nna Jehofa moneelo gore le direle meoya ya lena poelano.+ 16 O tšee tšhelete ya silifera ya poelano go bana ba Isiraele o e neele bakeng sa tirelo ya tente ya kopano,+ gore nna Jehofa ke gopole bana ba Isiraele, e le gore le direle meoya ya lena poelano.” 17 Jehofa a tšwela pele a bolela le Moshe a re: 18 “O tšee koporo o dire sebjana sa go hlapela le sebeo sa sona,+ o se bee magareng ga tente ya kopano le aletare gomme o tšhele meetse ka go sona.+ 19 Arone le barwa ba gagwe ba hlapele diatla tša bona le dinao tša bona ka go sona.+ 20 Ge ba tsena ka tenteng ya kopano ba hlape ka meetse gore ba se hwe; ba hlape le ge ba batamela aletare go yo hlankela ka go direla nna Jehofa sebego sa go fišwa ka mollo.+ 21 Ba hlape diatla tša bona le dinao tša bona gore ba se hwe,+ seo e be molao wa bona go iša mehleng ya neng le neng, e be molao o šomago go yena le go bana ba gagwe go iša melokong le melokong.”+ 22 Jehofa a iša pele a bolela le Moshe a re: 23 “Ge e le wena o itšeele dinkgišabose tše di latelago tše di nkgago bose kudu:+ marothi a themilego a mira,+ e be boima bja dishekele tše makgolohlano, sinamone+ ya go nkga bose ya boima bja seripagare sa tekanyo ya mira, e lego boima bja dishekele tše makgolopedi-masomehlano (250), o tšee le semela sa go nkga bose seo se bitšwago kalamo,+ e be boima bja dishekele tše makgolopedi-masomehlano (250), 24 le kasia+ ya boima bja dishekele tše makgolohlano go ya ka mokgwa wa go ela boima bja tšhelete wa lefelong le lekgethwa+ gotee le dilithara tše tharo le seripa tša makhura a mohlware.+ 25 Ka tšona dinkgišabose tšeo o dire makhura a makgethwa a go tlotša motho ge a kgethwa, e be setlolo, se dirwe ka mokgwa woo modiri wa ditlolo a di tswakago ka gona.+ E be makhura a makgethwa a go tlotša motho ge a kgethwa.+ 26 “Ka ona o tlotše tente ya kopano+ le areka yeo e nago le diphaphathi tša bohlatse, 27 o tlotše le tafola le dibjana tša yona ka moka, sehlomapone le didirišwa tša yona gotee le aletare ya diorelo, 28 le aletare ya dibego tša go fišwa le dibjana tša yona ka moka gotee le sebjana sa go hlapela le sebeo sa sona. 29 O di kgethagatše gore e be tše kgethwakgethwa.+ Di kgwathwe feela ke motho yo mokgethwa.+ 30 O tlotše Arone+ le barwa ba gagwe,+ o ba kgethagatše gore e be baperisita ba ka.+ 31 “O bolele le bana ba Isiraele o re: ‘Mo go nna makhura a e tla ba makhura a makgethwa a go tlotša motho ge a kgethwa melokong ya lena ka moka.+ 32 A se ke a tlotšwa letlalong la batho, e bile le se ke la diriša metswako ya ona go dira a go swana le ona. Ke selo se sekgethwa. A dule e le selo se sekgethwa go lena. 33 Motho le ge e le mang yo a dirago setlolo sa go swana le ona le yo a tlotšago motho o šele ka sona, a bolawe.’”+ 34 Jehofa a iša pele a re go Moshe: “O itšeele dinkgišabose+ tše di latelago: setlolo se se bitšwago setakite, senkgišabose se se bitšwago onika, se se bitšwago galebanume le seorelo se se sekilego sa go nkga bose.+ Ka moka ga tšona di lekane. 35 O dire seorelo+ ka tšona, sona e be motswako wa dinoko, se dirwe ka mokgwa woo modiri wa ditlolo a di tswakago ka gona, e be seo se nago le letswai,+ se se sekilego le se sekgethwa. 36 O šile se sengwe sa sona e be lerojana le lesesane gomme o bee se sengwe sa sona pele ga areka e nago le diphaphathi tša bohlatse yeo e lego ka tenteng ya kopano,+ e lego moo ke tlago go iponagatša go wena.+ E be selo se sekgethwakgethwa go lena. 37 Seorelo seo o tlago go se dira ka motswako wo, le se ke la itirela sona.+ O dule o se tšea e le selo se sekgethwa go nna Jehofa.+ 38 Mang le mang yo a dirago se se swanago le sona ka morero wa go ipshina ka monkgo wa sona, a bolawe.”+
“Kubiti e tee” e lekana le disenthimithara tše 44,5.
Bona mongwalo wa ka tlase go Ek 16:34.
Phetolelo ya lentšu ka lentšu e re, “magareng ga mantšiboa a mabedi.”
“Shekele e tee” e lekana le digrama tše 11,4.
“Gera” ke keloboima ya tšhelete.